

**Bács-Kiskun Vármegyei Kormányhivatal**

Ikt. szám: BK/KTF/07123-6/2023.

Hiv. szám: -

Ügyintéző: Seresné Kocsis Rita Fanni

dr. Zinhóber Tímea

Telefon: +36 (76) 795-874

+36 (76) 795-963

KRID azonosító: 246192384

Melléklet: -

**Tárgy:** AGRO-CUP Kft., Bócsa, II. körzet 87. szám alatt található Raklapgyártó üzem elnevezésű telephelyen lévő 4 db (P2, P3, P4 és D5 jelű) helyhez kötött légszennyező pontforrásokra és diffúz forrásra vonatkozó levegőtisztaság-védelmi üzemeltetési engedélye

**H A T Á R O Z A T**

Az **AGRO-CUP Kereskedelmi és Szolgáltató Korlátolt Felelősségű Társaság** (a cég rövidített elnevezése: AGRO-CUP Kft., székhely: 6348 Érsekhalma, Hild sor 24. , Cg. 03-09-113700, adószám: 13758521-2-03, a cég hivatalos elektronikus elérhetősége: 13758521#cegkapu, KÜJ: 102 903 108) – a továbbiakban: engedélyes – **részére**a Bács-Kiskun Vármegyei Kormányhivatal Hivatal (a továbbiakban: környezetvédelmi hatóság)

**engedélyezi,**

**hogy Bócsa, II. körzet 87. szám (Fischerbócsa, 0438/205 hrsz., KTJ: 102 287 995) alatt található Raklapgyártó üzem elnevezésű telephelyen lévő 4 db (P2, P3, P4 és D5 jelű) helyhez kötött légszennyező pontforrásokat és diffúz forrást üzemeltessen az alábbi feltételekkel:**

**Engedélyes adatai:** AGRO – CUP Kft.

6348 Érsekhalma, Hild sor 24.

KÜJ: 102 903 108

**Telephely adatai:** 6235 Bócsa, II. körzet 84. (hrsz.: 0438/205)

KTJ: 102 287 995

EOVx: 141 355 m

EOVy: 687 872 m

**1. számú technológia:** Raklapgyártás

|  |  |
| --- | --- |
| **Pontforrás azonosítója** | **P2** |
| Pontforrás megnevezése: | **Porleválasztó ciklon kürtő II** |
| **Berendezések:** | Teljesítmény |
| Porleválasztó ciklon II.hatásfoka: | 98 % |
| LAL jelentés szerinti azonosító: | L3 |
| Ventilátor II. teljesítménye: | 9 200 m3/h |
| LAL jelentés szerinti azonosító: | V4 |
| **Kürtő:** |  |
| magassága (m): | 9 |
| keresztmetszete (m2): | 0,196 |

**1. számú technológia:** Raklapgyártás

|  |  |
| --- | --- |
| **Pontforrás azonosítója** | **P3** |
| Pontforrás megnevezése: | **Porleválasztó ciklon kürtő III.** |
| **Berendezések:** | Teljesítmény |
| Porleválasztó ciklon III.hatásfoka: | 98 % |
| LAL jelentés szerinti azonosító: | L5 |
| Ventilátor III teljesítménye: | 9 155 m3/h |
| LAL jelentés szerinti azonosító: | V6 |
| **Kürtő:** |  |
| magassága (m): | 10 |
| keresztmetszete (m2): | 0,282 |

**1. számú technológia:** Raklapgyártás

|  |  |
| --- | --- |
| **Pontforrás azonosítója** | **P4** |
| Pontforrás megnevezése: | **Porleválasztó ciklon kürtő IV.** |
| **Berendezések:** | Teljesítmény |
| Porleválasztó ciklon IV teljesítménye: | 98 % |
| LAL jelentés szerinti azonosító: | L7 |
| Ventilátor IV teljesítménye: | 6 480 m3/h |
| LAL jelentés szerinti azonosító: | V8 |
| **Kürtő:** |  |
| magassága (m): | 9 |
| keresztmetszete (m2): | 0,08 |

A **P2-P4** légszennyező pontforrásokra megállapított eljárásspecifikus technológiai *határérték a levegőterheltségi szint határértékeiről és a helyhez kötött légszennyező pontforrások kibocsátási határértékeiről szóló 4/1011. (I. 14.) VM rendelet* 6. mellékletének 2.1.1. (szilárd anyag és por alakú szervetlen anyagok) pontja alapján pontforrásonként:

|  |  |  |  |
| --- | --- | --- | --- |
| **Légszennyező anyag (kód)** | **Forrás** | **Légszennyező anyag tömegárama [kg/h]** | **Kibocsátási határérték [mg/m3]** |
| Szilárd anyag (7) | P2-P4 | 0,5-ig | 150 |
| 0,5-nél nagyobb | 50 |

**1. számú technológia:** Raklapgyártás

|  |  |
| --- | --- |
| **Pontforrás azonosítója** | **D5** |
| Pontforrás megnevezése: | **Porleválasztó ciklon kürtő V.** |
| **Berendezések:** | Teljesítmény |
| Porleválasztó ciklon V teljesítménye: | 98 % |
| LAL jelentés szerinti azonosító: | L9 |
| Ventilátor V légszállítása: | 21 560 m3/h |
| LAL jelentés szerinti azonosító: | V10 |
| **Kürtő:** |  |
| magassága (m): | 11 |
| keresztmetszete (m2): | 0,567 |

A környezetvédelmi és természetvédelmi hatóság a D5 diffúz forrásra emissziós határértéket nem állapít meg.

**Előírások:**

1. A **P2-P4 jelű** légszennyező pontforrás kiáramló légszennyező anyag kibocsátását normál üzemvitel mellett, a levegőterheltségi szint és a helyhez kötött légszennyező források kibocsátásának vizsgálatával, ellenőrzésével, értékelésével kapcsolatos szabályokról szóló 6/2011. (I. 14.) VM rendelet szerint **ötévente** akkreditált méréssel kell megállapítani. A **P2-P4 jelű pontforrás** mérési jegyzőkönyvet **2028. július 31. napjáig** kell megküldeni a környezetvédelmi hatóságnak. **A D5 diffúz forrásra a hatóság mérési kötelezettséget nem állapít meg.**
2. A mérési jegyzőkönyvvel rendelkező légszennyező pontforrás éves adatszolgáltatási kötelezettségét *a levegőterheltségi szint és a helyhez kötött légszennyező források kibocsátásának vizsgálatával, ellenőrzésével, értékelésével kapcsolatos szabályokról szóló 6/2011. (I. 14.) VM rendelet* 12. § (1) b) pontja, valamint a mérési jegyzőkönyv alapján kell teljesíteni.
3. A légszennyező pontforrás éves adatszolgáltatási kötelezettséget *a levegő védelméről szóló 306/2010. (XII. 23.) Korm. rendelet* 31. § (2) és 32. § (1) bekezdése alapján kell teljesíteni.
4. A tevékenység végzése során csak biztonságos üzemvitelre alkalmas berendezések működtethetők.
5. **A légszennyező pontforráson kiáramló légszennyező anyagok mennyisége nem okozhat káros mértékű légszennyezést.**
6. A berendezések hatékony működése miatt biztosítani kell az optimumra való szabályozást.
7. A berendezéseket csak a gépkönyvében előírt módon (biztonsági előírások, gépkihasználás stb.) szabad használni.
8. A rendeltetésszerű üzemeltetéstől eltérő üzemi állapotokról a környezetvédelmi hatóságot telefonon azonnal és 24 órán belül írásban tájékoztatni kell.

\*

**Szakkérdés vizsgálata:**

**1.** *A tevékenység hulladékgazdálkodási megfelelőségének vizsgálata kérdésében:*

**Az engedély kiadása ellen kifogást nem emelünk az alábbiak betartása mellett:**

1.1. A környezethasználatot úgy kell megszervezni és végezni, hogy a legkisebb mértékű környezetterhelést és igénybevételt idézze elő, megelőzze a környezetszennyezést és kizárja a környezetkárosítást.

1.2. Minden tevékenységet úgy kell megtervezni és végezni, hogy biztosítsa a hulladékképződés megelőzését, a keletkező hulladékok mennyiségének csökkentését.

1.3. A hulladék termelője, tulajdonosa köteles a birtokában lévő, bármely tevékenységből származó hulladékokat környezetszennyezést kizáró módon, szelektíven – veszélyes hulladék esetén a hatályos jogszabályban meghatározott módon – gyűjteni.

1.4. Ártalmatlanításra csak az a hulladék kerülhet, amelynek anyagában történő hasznosítására vagy energiahordozóként való felhasználására a műszaki, illetőleg gazdasági lehetőségek még nem adottak, vagy a hasznosítás költségei az ártalmatlanítás költségeihez viszonyítva aránytalanul magasak.

1.5. A hulladékok csak engedéllyel rendelkező hulladékgazdálkodónak adhatók át.

1.6. Az engedélyes köteles a telephelyen keletkező hulladékokról a hulladékokkal kapcsolatos nyilvántartási és adatszolgáltatási kötelezettségekről szóló jogszabálynak megfelelő nyilvántartást vezetni a telephelyen, amelyet a hulladékgazdálkodási hatóság munkatársainak mindenkor köteles azok kérésére rendelkezésre bocsátani.

1.7. Az engedélyes köteles a telephelyén keletkező hulladékokról a hulladékokkal kapcsolatos nyilvántartási és adatszolgáltatási kötelezettségekről szóló jogszabály szerinti adatszolgáltatást teljesíteni.

1.8. A gyűjtőhelynek kialakítás és üzemeltetés tekintetében egyaránt meg kell felelnie az egyes hulladékgazdálkodási létesítmények kialakításának és üzemeltetésének szabályairól szóló jogszabály szerinti előírásoknak.

1.9. Munkahelyi gyűjtőhelyen a hulladék a képződésétől számított legfeljebb 6 hónapig gyűjthető; üzemi gyűjtőhelyen a hulladék az üzemeltetési szabályzatban meghatározott ideig, de legfeljebb 1 évig gyűjthető.

**\***

**Az engedély érvényességi ideje:** jelen határozat véglegessé válástól számított **5 év.**

**A légszennyező pontforrások kibocsátási határértékei 2023. III. negyedévtől érvényesek.**

***Jelen engedély nem mentesít a légszennyező források működéséhez szükséges más jogszabályok által előírt egyéb hatósági engedélyek, hozzájárulások megszerzésének kötelezettsége, valamint a biztonságos üzemeltetés megkezdéséhez és folytatásához szükséges vonatkozó jogszabályokban meghatározott gyakoriságú időszakos vizsgálatok, karbantartások elvégzése alól.***

*A környezetvédelmi hatóság a levegővédelmi követelményt megsértő természetes és jogi személy, vagy jogi személyiséggel nem rendelkező szervezet részére, a jogsértő tevékenység megszüntetésére, illetve a mulasztás pótlására való kötelezéssel egyidejűleg, - ha jogszabály másként nem rendelkezik - levegőtisztaság-védelmi bírságot szab ki.*

A döntés közlésének napja az a nap, amelyen azt írásban vagy szóban közölték.

A hirdetményi úton közölt döntést a hirdetmény kifüggesztését követő 15. napon kell közöltnek tekinteni.

Jelen döntés **a közléssel véglegessé válik,** ellene közigazgatási úton fellebbezésnek helye nincs, de a döntést sérelmező fél – **kifejezetten jogszabálysértésre hivatkozással – a döntés bírósági felülvizsgálata érdekében közigazgatási pert indíthat**. A közigazgatási perrendtartásról szóló törvényben meghatározott tartalmi követelményeknek megfelelő keresetlevelet a felülvizsgálni kért döntés közlésétől számított **30 napon belül** a döntést hozó szervnél lehet benyújtani, de azt a Szegedi Törvényszékhez (a továbbiakban: bíróság) kell címezni.

Az elektronikus kapcsolattartásra kötelezett (pl. jogi képviselő, a belföldi székhellyel rendelkező gazdálkodó szervezet, állami szerv stb.) és az ilyen kapcsolattartási formát választó természetes személy **a keresetlevelet joghatályosan az e-Papír szolgáltatáson keresztül nyújthatja be.**

**A döntés végrehajtására a keresetlevél benyújtásának nincs halasztó hatálya.**

Jogi képviselő nélkül eljáró felperes a keresetlevelet jogszabályban meghatározott nyomtatványon is előterjesztheti.

**A közigazgatási per eljárási illetéke 30.000 Ft.** A felet – ideértve a beavatkozót és az érdekeltet is – a közigazgatási bírósági eljárásban illetékfeljegyzési jog illeti meg. Akit tárgyi illetékfeljegyzési jog illet meg, mentesül az illeték előzetes megfizetése alól. Ilyen esetben az fizeti az illetéket, akit a bíróság erre kötelez.

**A döntés végrehajtására a keresetlevél benyújtásának nincs halasztó hatálya, azonban a bíróságtól az eljárás során bármikor azonnali jogvédelem kérhető.**

**A bíróság a pert tárgyaláson kívül bírálja el, a felek bármelyikének kérelmére, vagy ha szükségesnek tartja tárgyalást tart.**

A kérelmező az eljárás 128.000 Ft igazgatási szolgáltatási díját megfizette. Egyéb eljárási költség nem merült fel.

**INDOKOLÁS**

Az AGRO-CUP Kereskedelmi és Szolgáltató Korlátolt Felelősségű Társaság (a cég rövidített elnevezése: AGRO-CUP Kft., székhely: 6348 Érsekhalma, Hild sor 24. , Cg. 03-09-113700, adószám: 13758521-2-03, a cég hivatalos elektronikus elérhetősége: 13758521#cegkapu, KÜJ: 102 903 108) meghatalmazásából a ''KÖRÖS-ÖKOTREND'' Mérnökiroda, Környezetvédelmi Tanácsadó és Szolgáltató Korlátolt Felelősségű Társaság (a cég rövidített elnevezése: ”Körös-Ökotrend” Kft., székhely: 5700 Gyula, Újülés u. 11., adószám: 12834602-2-04, a cég hivatalos elektronikus elérhetősége: 12834602#cegkapu) képviseletében eljáró Tóth Ferenc ügyvezető 2023. augusztus 02. napján – *Bócsa, II. körzet 87. szám (Fischerbócsa, 0438/205 hrsz.) alatt található Raklapgyártó üzem elnevezésű telephelyen lévő 4 db (P2, P3, P4 és D5 jelű) helyhez kötött légszennyező pontforrásokra és diffúz forrásra vonatkozó levegőtisztaság-védelmi üzemeltetési engedély iránti* –kérelmet terjesztett elő a hatóságunknál.

*A levegő védelméről szóló 306/2010. (XII. 23.) Korm. rendelet* (a továbbiakban: R.) 22. § (1) bekezdése értelmében, a területi környezetvédelmi hatóság a hatáskörébe tartozó légszennyező forrás létesítése, teljesítménybővítése, élettartamát meghosszabbító felújítása, alkalmazott technológiájának váltása és működésének megkezdése esetén a levegővédelmi követelményeket - ha e rendelet másként nem rendelkezik - levegőtisztaság-védelmi engedélyben írja elő.

A környezetvédelmi hatósági és igazgatási feladatokat ellátó szervek kijelöléséről szóló 624/2022. (XII. 30.) Korm. rendelet (a továbbiakban: Rendelet) 2. § (1) bekezdése alapján területi környezetvédelmi hatóságként vármegyei illetékességgel – e bekezdésben foglalt kivétellel – a vármegyei kormányhivatal – *Bócsa település vonatkozásában a Bács-Kiskun Vármegyei Kormányhivatal –* jár el.

Tekintettel arra, hogy a fenti tárgyú eljárásban *az általános közigazgatási rendtartásról szóló 2016. évi CL. törvény* (a továbbiakban: Ákr.) 41. § (1) bekezdésben meghatározott sommás eljárás feltételei nem álltak fenn, hatóságunk a 43. § (2)-(3) bekezdése alapján a BK/KTF/7123-2/2023. számú levélben tájékoztatta az ügyfelet az ügy tárgyáról, az eljárás megindításának napjáról, az iratokba való betekintés és a nyilatkozattétel lehetőségéről, a kérelmező ügyfél nevéről, a teljes eljárás ügyintézési határidejéről, a határidő túllépésének jogkövetkezményeiről és arról, hogy a hatóság a továbbiakban a teljes eljárás szabályai szerint jár el.

Hatóságunk az eljárás megindítására vonatkozó BK/KTF/07123-3/2023. számú közleményt 2023. augusztus 09. napján honlapján közzétette.

Az eljárás során ügyféli jogállás megállapítását nem kérelmezték, az engedélykérelemre vonatkozó észrevétel hatóságunkhoz nem érkezett.

Az igazgatási szolgáltatási díj mértékét *a környezetvédelmi és természetvédelmi hatósági eljárások igazgatási szolgáltatási díjairól szóló 14/2015. (III. 31.) FM rendelet* (a továbbiakban: FM rendelet) 1. számú melléklet I/14. és I/15. pontjai alapján határoztam meg.

Az ügyfél az eljárás 128.000 Ft igazgatási szolgáltatási díjának befizetését a kérelem benyújtásával egyidejűleg igazolta.

\*

Hatóságunk szakkérdésekkel kapcsolatos megkeresése *a környezetvédelmi hatósági és igazgatási feladatokat ellátó szervek kijelöléséről szóló 624/2022. (XII. 30.) Korm. rendelet* 12. § (3) bekezdés alapjánmeghatározott szakkérdés tekintetében történt. A szakkérdés vizsgálatát tartalmazó szakvéleményben foglaltakat a rendelkező részben előírtam.

**Szakkérdések indokolása:**

1. Hulladékgazdálkodással kapcsolatos szakkérdés vizsgálatának indokolása:

Az Ákr. 17. § értelmében a hatóság hatáskörét és illetékességét az eljárás minden szakaszában hivatalból köteles vizsgálni.

A rendelkezésre álló adatok alapján hatóságunk az alábbiakat állapította meg:

**A TEVÉKENYSÉG HULLADÉKGAZDÁLKODÁSI VONATKOZÁSAI**

Telephelyen keletkező hulladékok kezelése és gyűjtése:

Az AGRO-CUP Kft. a Bócsa, II. körzet 87. szám alatti raklapgyártó üzemében a gyártási technológiában levő légszennyező pontforrásokat az BK-05/KTF/03832-2/2018. ikt. számú határozata alapján üzemeltette, mely 2023. augusztus hó 3. napján lejárt. A cég a pontforrásokat továbbiakban is üzemeltetni kívánja. Az engedélykérelemben foglaltak szerint a raklapgyártási technológiából keletkezett fahulladék döntő részét tűzifaként értékesítik, kis részét pedig az iroda és szociális épület fűtésére használják fel. Az engedélykérelemben foglaltak szerint a technológiai eljárás során fűrészpor melléktermék keletkezik.

**Hulladék nyilvántartás, adatszolgáltatás:**

Az egyéni vállalkozó tevékenységét *a hulladékkal kapcsolatos nyilvántartási és adatszolgáltatási kötelezettségekről szóló 309/2014. (XII. 11.) Korm. rendelet* szerint végzi.

Vonatkozó jogszabályi háttér

A rendelkező rész 1. és 2. pontjában rögzített feltételt *a hulladékról szóló 2012. évi CLXXXV. törvény* (továbbiakban Ht.) 4. §-a alapján írtuk elő: „Minden tevékenységet úgy kell megtervezni és végezni, hogy az a környezetet a lehető legkisebb mértékben érintse, vagy a környezet terhelése és igénybevétele csökkenjen, ne okozzon környezetveszélyeztetést vagy környezetszennyezést, biztosítsa a hulladékképződés megelőzését, a képződő hulladék mennyiségének és veszélyességének csökkentését, a hulladék hasznosítását, továbbá környezetkímélő ártalmatlanítását.”

A rendelkező rész 3. pontja szerinti feltételt a hulladékok elkülönített gyűjtésére vonatkozóan a Ht. 12. § (4) bekezdése alapján rögzítettük. Veszélyes hulladékok tekintetében *a veszélyes hulladékkal kapcsolatos tevékenységek végzésének feltételeire vonatkozó 225/2015. (VIII. 7.) Korm. rendeletben* foglaltak az irányadók.

A rendelkező rész 4. pontjában tett feltétel a Ht. 7. §-án alapul.

A hulladékok átadására vonatkozóan a rendelkező rész 5. pontjában rögzített feltételt a Ht. 31. § (2) bekezdése alapján írtuk elő:

A hulladékbirtokos

a) – a (7) bekezdésben foglalt kivétellel – a hulladékgazdálkodási közszolgáltatási résztevékenység és a hulladékgazdálkodási intézményi résztevékenység körébe eső hulladék kezeléséről

aa) a koncessziós társaságnak történő átadás,

ab) a koncesszori alvállalkozónak történő átadás,

ac) a hulladék aa) vagy ab) alpontban meghatározottak által üzemeltetett hulladékgyűjtő ponton, hulladékgyűjtő udvarban vagy visszaváltó berendezéseken keresztül történő átadás,

ad) a koncessziós társasággal kötött megállapodás alapján üzemeltetett hulladék átvételi helyen, illetve az átvételre kötelezettnek történő átadás, vagy

ae) koncessziós szerződés megkötésének hiányában az aa)–ad) alpont helyett az állam által kijelölt jogi személynek történő átadás,

b) az a) pont alá nem tartozó hulladék kezeléséről

ba) az általa üzemeltetett hulladékkezelő létesítményben vagy berendezéssel végzett előkezelő, hasznosító vagy ártalmatlanító eljárás,

bb) a hulladék hulladékkezelőnek történő átadása,

bc) a hulladék szállítónak történő átadása,

bd) a hulladék gyűjtőnek történő átadása,

be) a hulladék közvetítőnek történő átadása,

bf) a hulladék kereskedőnek történő átadása, vagy

bg) ha az átvétel az állami hulladékgazdálkodási közfeladaton kívüli, de a koncessziós szerződés teljesítése érdekében szükséges tevékenység, a hulladékbirtokos döntésétől függően az a) pont vagy a b) pont szerinti átadás útján gondoskodik.

A nyilvántartás vezetésére vonatkozó, rendelkező rész 6-7. pontjai szerinti feltételünket *a hulladékkal kapcsolatos nyilvántartási és adatszolgáltatási kötelezettségekről szóló 309/2014. (XII. 11.) Korm. rendelet* 3-4. és a 10-11. §-ok alapján tettük.

A Ht. 2. § (1) bekezdés 19. pont szerinti gyűjtőhelyek kialakításának és üzemeltetésének szabályait *az egyes hulladékgazdálkodási létesítmények kialakításának és üzemeltetésének szabályairól szóló 246/2014. (IX. 29.) Korm. rendelet* rögzíti. A gyűjtőhelyek létesítésének és üzemeltetésének a jogszabályban rögzített követelményeknek való megfelelése szükségességét a rendelkező rész 8. pontjában írtuk elő.

A hulladék munkahelyi gyűjtőhelyen történő gyűjtésére vonatkozóan, a rendelkező rész 9. pontja szerinti feltételt az *egyes hulladékgazdálkodási létesítmények kialakításának és üzemeltetésének szabályairól szóló 246/2014. (IX. 29.) Korm. rendelet* 13. § (10) bekezdése alapján határoztuk meg.

A hulladékgazdálkodási hatóság a környezetvédelmi hatósági és igazgatási feladatokat ellátó szervek kijelöléséről szóló 624/2022. (XII. 30.) Korm. rendelet 12. § (3) bekezdése és a 6. sz. melléklet I. táblázat C oszlop alapján adta meg nyilatkozatát.

\*

Az **AGRO – CUP Kft.** (6348 Érsekhalma, Hild sor 24.) a Bócsa 0438/205 helyrajzi szám alatti telephelyén helyhez kötött légszennyező pontforrások **(P2-P4 és D5)** üzemelési engedélyét kérte, tároló fatermékek készítés tevékenysége céljából.

Előírásainkat *a levegő védelméről szóló 306/2010. (XII. 23.) Korm. rendelet* 4. és 5. § alapján tettük. Az adatszolgáltatásra vonatkozó előírásaink a rendelet 31. és 32. §-ában előírtakon alapulnak.

A légszennyező pontforrások hatásterületét lehatárolták. A helyhez kötött légszennyező pontforrások meghatározható hatásterülettel rendelkeznek, melyek értéke a **P2-P4** jelű pontforrások esetén 175 méter. A hatásterülettel érintett ingatlan listája: Bócsa 0438/99; 0438/100; 0438/152; 0438/153; 0438/194; 0438/196; 0438/198; 0438/214; 0438/222; 0438/218; 0438/219. A technológia alkalmazása során nem várható a légszennyezés nagy távolságú terjedése, az országhatáron való átterjedése.

A légszennyező pontforrásokra megállapított technológiai határérték *a levegőterheltségi szint határértékeiről és a helyhez kötött légszennyező pontforrások kibocsátási határértékeiről szóló 4/2011. (I. 14.) VM rendelet* 6. sz. melléklet 2.1.1. pontja alapján adtuk ki.

Akkreditált emisszió mérést *a levegőterheltségi szint és a helyhez kötött légszennyező források kibocsátásának vizsgálatával, ellenőrzésével, értékelésével kapcsolatos szabályokról szóló 6/2011. (I. 14.) VM rendelet* 14. sz. melléklete (A légszennyező anyagok időszakos kibocsátás mérésére kötelezett tevékenységek esetében a mérések gyakorisága) alapján ötévente kell végezni.

A P2-P4 jelű pontforrás légszennyező anyag kibocsátását a Hydra 2002 Kutató, Fejlesztő és Tanácsadó Kft. 2023. július 26. napján mérte meg a K-90/2023 munkaszámú jegyzőkönyv alapján. A pontforrás légszennyező anyag kibocsátása nem haladta meg a jogszabályban előírt határértékeket.

A légszennyező pontforrás kibocsátásának ellenőrzését *a levegőterheltségi szint és a helyhez kötött légszennyező források kibocsátásának vizsgálatával, ellenőrzésével, értékelésével kapcsolatos szabályokról szóló 6/2011. (I. 14.) VM rendelet* 12. § (1) b) pontja alapján kell elvégezni.

A kérelmet megvizsgálva megállapítható, hogy a rendelkező részben foglalt előírások teljesítése esetén a tevékenység várhatóan káros légszennyezést nem okoz.

A határozat az R. 22. § (1), valamint a 25. § (2)-(5) és 26. § (2)-(8) bekezdésében foglaltakon alapul.

A döntés formáját *az általános közigazgatási rendtartásról szóló 2016. évi CL. törvény* (a továbbiakban: Ákr.) 80. § (1) és 81. § (4) bekezdése, tartalmi elmeit a 81. § (1) bekezdése határozza meg.

Az Ákr. 85. § (5) bekezdésének a) pontja értelmében, ha törvény vagy kormányrendelet másként nem rendelkezik, a döntés közlésének napja az a nap, amelyen azt írásban vagy szóban közölték.

Az Ákr. 85. § (5) bekezdés b) pontja értelmében a hirdetményi úton közölt döntés közlésének napja a hirdetmény kifüggesztését követő tizenötödik nap.

A hatásterületre tekintettel jelen döntést hatóságunk 2023. szeptember 29. napján honlapján közzéteszi.

A döntés véglegessé válásáról az Ákr. 82. § (1) bekezdése alapján adtam tájékoztatást.

A döntés elleni jogorvoslat lehetőségéről az Ákr. 112. §-a és 114. § (1) bekezdése rendelkezik.

A fellebbezés kizárása azÁkr. 116. § (1) bekezdésében foglaltakon alapul, tekintettel arra, hogy a fellebbezést jelen döntés ellen törvény nem teszi lehetővé.

A keresetlevél benyújtásának idejéről és helyéről *a közigazgatási perrendtartásról szóló 2017. évi I. törvény* (a továbbiakban: Kp.) 39. § (1) bekezdése, benyújtásának módjáról a Kp. 28. § (1)-(2) bekezdése és 39. § (2) bekezdése rendelkezik.

A keresetlevél tartalmát a Kp. 37. §-a határozza meg.

Az elektronikus kapcsolattartásra vonatkozóan a Kp. 29. § (1) bekezdésére, *a polgári perrendtartásról szóló 2016. évi CXXX. törvény* XLVI. fejezetére, valamint *az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény* 8-10. §-ára figyelemmel adtam tájékoztatást.

A keresetlevél benyújtásának halasztó hatályát a Kp. 39. § (6) bekezdése zárja ki.

Az azonnali jogvédelem iránti kérelemre vonatkozó tájékoztatás a Kp. 50. § (1)-(2) bekezdésében foglaltakon alapul.

A Szegedi Törvényszék hatáskörét a Kp. 12. § (1) bekezdése, illetékességét a Kp. 13. § (1) bekezdése és *a bíróságok elnevezéséről, székhelyéről és illetékességi területének meghatározásáról szóló 2010. évi CLXXXIV. törvény* 4. melléklet 7. pontja alapján állapítottam meg.

A Kp. 77. § (1) bekezdése értelmében, ha egyik fél sem kérte tárgyalás tartását, és azt a bíróság sem tartja szükségesnek, a bíróság az ügy érdemében tárgyaláson kívül határoz.

Az elsőfokú közigazgatási bírósági eljárás illetékének a mértékét *az illetékekről szóló 1990. évi XCIII. törvény* (a továbbiakban: Itv.) 45/A. § (1) bekezdése határozza meg.

A közigazgatási perben a felet – ideértve a beavatkozót és az érdekeltet is – megillető tárgyi illetékfeljegyzési jogról azItv. 62. § (1) bekezdés h) pontja és 59. § (1) bekezdése alapján adtam tájékoztatást.

A területi környezetvédelmi hatóság hatáskörét az R. 36. § (1) bekezdése, illetékességét a Rendelet 2. § (1) bekezdése állapítja meg.

*Kecskemét, időbélyegző szerint*

**Kovács Ernő**

főispán

nevében és megbízásából

**Dr. Mátyás Krisztina**

osztályvezető

**Kapják:**

1. AGRO-CUP Kft. (6348 Érsekhalma, Hild sor 24. ) **13758521#cegkapu**
2. Körös-Ökotrend Kft. (5700 Gyula, Újülés u. 11.) **12834602#cegkapu**
3. BKVKH Környezetvédelmi, Természetvédelmi és Hulladékgazdálkodási Főosztály Hulladékgazdálkodási Osztály (6000 Kecskemét, Bajcsy-Zs. krt. 2.) **HKP**
4. Hatósági nyilvántartás
5. Irattár